Проза

Любовта, тя не пита, нито за време, нито за място, нито дали моментът е подходящ. Тя идва изведнъж, точно тогава, когато най-малко я очакваш. Завърта ти главата, преобръща живота ти наопаки и опустошава всичко с пълни сили. Променя теб, начинът ти на живот и навиците ти. Кара те да забравиш за всичко наоколо и те насочва само и единствено към един определен човек, човекът, в който си влюбен. Кара те да вземаш решения без да мислиш за последствията. Превръща те в един лудо влюбен, който би направил всичко за човека, който обича. Вдъхва ти такава надежда, че можеш да постигнеш дори невъзможните неща. Прави те силен. Силен, защото знаейки, че щом до теб стои човек, който те подкрепя и обича, няма сила на света, която да те спре. Връзката ти с този човек става много силна, освен, че си влюбен в него, той се превръща в твоят най-добър приятел, твоята сродна душа, човекът без, когото едва ли не, не можеш да живееш. И в един момент от живота, тази любов свършва. Дали съдбата е решила така, дали вече сме научили уроците си и няма какво да получим един от друг…

Не знаем.

В един толкова неочакван момент тя просто взема всичко от нас и си отива. И ние вече не сме същите. Не сме същите, защото сме дали всичко на отсрещния човек. Вече сме с половин сърце, разбити мечти и празнота в душата. От тук за известно време животът за нас приключва или, може би спира на пауза. Събираме всяка една частица и я залепяме. Започваме наново, един нов живот с безброй много научени уроци. Уплашени от случилото се трудно допускаме някой до себе си. И отново, в един момент, в който ние вече не търсим и не искаме нищо се появява някой, който лекува всички рани и вдъхва надежда за нов живот. Някой, който без да каже дума застава плътно до нас и без никакви обещания остава. Тогава разбираме, че любовта лекува.

„ЛЮБОВ! ТЯ МОЖЕ ВСИЧКО ДА РЕШИ. ТЯ МОЖЕ СТО ПЪТИ ДА СЪТВОРИ ЗЕМЯТА И СТО ПЪТИ ЗА МИГ ДА Я РУШИ.“

ДАМЯН ДАМЯНОВ

Поезия

Любов или нечие име,

за всеки различна е тя,

едничка любовта.

За някои багрите на дъга,

за други тъмни облаци,

които са превзели цялата земя.

Любовта, често откриваме я в

малките неща.

Усмивка от дори непознат минувач,

добра дума, целувка от любим

и какво ли още не, благодарение

на любовта, животът се осмисля

дори и след смъртта.

Често любовта бива наричана,

„ужасяваща“.

Няма сила на земята, която да спре

съдбата, щом решила е тя да отнеме

пламъка в сърцата.

Въпреки тежката орис, моля за една

останала искра, която отново да

разпали любов в съкрушените сърца.

Вечно бих чакала любовта, колкото и

изпитания да ми е подготвила тя.

Благодарение на нея хората се вдигат на крака

и се впускат в нови предизвикателства.

Има ли я любовта, обещавам ви

ще пребъде и света!